CELEX: 32010R0484
Language: sl
Date: 2010-06-03 00:00:00
Title: Uredba Komisije (EU) št. 484/2010 z dne 3. junija 2010 o spremembi Uredbe (ES) št. 826/2008 o skupnih pravilih za dodelitev pomoči za zasebno skladiščenje za nekatere kmetijske proizvode

4.6.2010   
            
            
               SL
            
            
               Uradni list Evropske unije
            
            
               L 138/1
            
         UREDBA KOMISIJE (EU) št. 484/2010
   z dne 3. junija 2010
   o spremembi Uredbe (ES) št. 826/2008 o skupnih pravilih za dodelitev pomoči za zasebno skladiščenje za nekatere kmetijske proizvode
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(a) in (d) v povezavi s členom 4 Uredbe,
   ob upoštevanju naslednjega:
   
               (1)
            
            
               Člen 28 Uredbe (ES) št. 1234/2007 določa obvezno zasebno skladiščenje masla.
            
         
               (2)
            
            
               Člen 2 Uredbe Komisije (ES) št. 826/2008 (2) določa zahteve, ki jih morajo izpolnjevati proizvodi, da so upravičeni do pomoči za zasebno skladiščenje. Te zahteve so naštete v Prilogi I k navedeni uredbi.
            
         
               (3)
            
            
               Točka III Priloge I k Uredbi (ES) št. 826/2008 določa, da je do pomoči za zasebno skladiščenje upravičeno le maslo, proizvedeno v obratu, ki je odobren v skladu s členom 4(1)(a), (b) in (c) Uredbe Komisije (ES) št. 105/2008 z dne 5. februarja 2008 o določitvi podrobnih pravil za uporabo Uredbe Sveta (ES) št. 1255/1999 glede intervencije na trgu masla (3), ki izpolnjuje dodatna merila.
            
         
               (4)
            
            
               Člen 60 Uredbe Komisije (EU) št. 1272/2009 z dne 11. decembra 2009 o določitvi skupnih podrobnih pravil za izvajanje Uredbe Sveta (ES) št. 1234/2007 glede odkupa in prodaje kmetijskih proizvodov z javno intervencijo (4) je razveljavil Uredbo (ES) št. 105/2008 od 1. marca 2010.
            
         
               (5)
            
            
               Merila za odobritev podjetij za maslo, upravičeno do pomoči za zasebno skladiščenje, so določena v točkah 1(a), (b) in (c) dela III Priloge IV k Uredbi (EU) št. 1272/2009.
            
         
               (6)
            
            
               Ker sklicevanje na Uredbo (ES) št. 105/2008 v točki III Priloge I k Uredbi (ES) št. 826/2008 od 1. marca 2010 ni več ustrezno, je torej zaradi jasnosti primerno to sklicevanje posodobiti s sklicevanjem na točke 1(a), (b) in (c) dela III Priloge IV k Uredbi (EU) št. 1272/2009.
            
         
               (7)
            
            
               Uredbo (ES) št. 826/2008 je treba zato ustrezno spremeniti.
            
         
               (8)
            
            
               Predlagana sprememba mora veljati od datuma, s katerim je bila razveljavljena Uredba (ES) št. 105/2008.
            
         
               (9)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Prvi odstavek točke III, „Maslo“, Priloge I k Uredbi (ES) št. 826/2008 se nadomesti z naslednjim:
   
      „Pomoč za zasebno skladiščenje se dodeli le za maslo, proizvedeno v obratu, ki je odobren v skladu s točkami 1(a), (b) in (c) dela III Priloge IV k Uredbi Komisije (EU) št. 1272/2009 (5), in sicer v 28 dneh pred dnevom predložitve zahtevka ali dnevom predložitve ponudb.
   
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. marca 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. junija 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 223, 21.8.2008, str. 3.
   
      (3)  UL L 32, 6.2.2008, str. 3.
   
      (4)  UL L 349, 29.12.2009, str. 1.
   
      (5)  UL L 349, 29.12.2009, str. 1.“